Νταν Σάλιβαν

Ο Ντάνιελ Σκοτ Σάλιβαν (αγγλικά: Daniel Scott Sullivan, 13 Νοεμβρίου 1964),  είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για την πολιτεία της Αλάσκας, από τον Ιανουάριο του 2015. Είναι μέλος του Ρεπουμπλικανικού Κόμματος.http://www.nytimes.com/2014/11/13/us/dan-sullivan-holds-on-to-win-alaska-senate-race-for-gop.html?_r=0http://www.usatoday.com/story/news/nation/2014/11/12/dan-sullivan-senate-alaska/18900629/

Προηγουμένως, υπηρέτησε ως Επίτροπος του Τμήματος Φυσικών Πόρων της Αλάσκας, από το 2010 έως το 2013. Επίσης, υπηρέτησε ως Γενικός Εισαγγελέας της Αλάσκας, από τον Ιούνιο του 2009 έως τον Νοέμβριο του 2010. Από το 2006 έως το 2009, υπηρέτησε ως Υφυπουργός Εξωτερικών των Ηνωμένων Πολιτειών αρμόδιος για θέματα Οικονομικών και Επιχειρήσεων, στην κυβέρνηση του Τζορτζ Ο. Μπους. 

Εξελέγη πρώτη φορά στη Γερουσία των Ηνωμένων Πολιτειών, στις εκλογές του 2014, νικώντας τον εν ενεργεία Δημοκρατικό Γερουσιαστή Μαρκ Μπέγκιτς, με ποσοστό 48.0% έναντι 45.8% των ψήφων. Επανεξελέγη στις εκλογές του 2020, με ποσοστό 53.9% έναντι 41.2% του ανθυποψήφιού του. 

 Βιογραφία 
Γεννήθηκε στο Κλίβελαντ του Οχάιο στις 13 Νοεμβρίου 1964, όπου και μεγάλωσε.http://www.britannica.com/biography/Dan-Sullivan Αποφοίτησε από το Λύκειο της Στρατιωτικής Ακαδημίας "Culver Girls Academy" στο Κάλβερ της Ιντιάνα το 1983. 

Σπούδασε Οικονομικά στο Πανεπιστήμιο Χάρβαρντ, και έλαβε πτυχίο (BA) το 1987 με διάκριση. Στη συνέχεια, σπούδασε Νομική στο Πανεπιστήμιο Τζορτζτάουν στην Ουάσινγκτον, λαμβάνοντας πτυχίο (JD) το 1993 με διάκριση. Παράλληλα με τις νομικές σπουδές του, πραγματοποιήσε μεταπτυχιακές σπουδές στις Διεθνείς Σχέσεις και την Διπλωματία στο ίδιο πανεπιστήμιο, λαμβάνοντας μεταπτυχιακό δίπλωμα (MS) το 1993. 

Πραγματοποιήσε την πρακτική άσκηση της δικηγορίας του, στο Εφετείο της Περιφέρειας της Κολούμπια.http://www.adn.com/article/20140419/candidate-profile-dan-sullivan-marine-and-ex-resources-chief-aims-us-senate-seat Μετά την αποφοίτησή του, το 1993, εντάχθηκε στο Σώμα Πεζοναυτών των ΗΠΑ, από το οποίο αποστρατεύθηκε το 1997. Από τότε ήταν έφεδρος αξιωματικός, ενώ επέστρεψε ενεργά στο Σώμα του τα διαστήματα 2004-2006 και 2009-2013.

Μεταξύ του 1997 και του 1999 εργάστηκε στο Εφετείο Ένατου Κυκλώματος των Ηνωμένων Πολιτειών και στο Ανώτατο Δικαστήριο της Αλάσκα.http://www.shlawfirm.com/counsel/daniel-c-sullivan/ Έπειτα, ακολούθησε μία διετή πρακτική στο Άνκορεϊτζ και, στη συνέχεια, μετακόμισε στο Μέριλαντ για να εργαστεί για την ομοσπονδιακή κυβέρνηση.http://www.hsgllp.com/our-lawyers/daniel-m-sullivan.aspx

Ο Σάλιβαν επέστρεψε στην Αλάσκα για να υπηρετήσει ως Γενικός Εισαγγελέας (2009-2010) και ως Επίτροπος του Τμήματος Φυσικών Πόρων (2010-2013). Τον Σεπτέμβριο του 2013 παραιτήθηκε από το αξίωμά του για να προετοιμαστεί για την υποψηφιότητά του στη Γερουσία των ΗΠΑ με το Ρεπουμπλικανικό Κόμμα. Τον Αύγουστο του 2014 κέρδισε τον αντίπαλό του Μαρκ Μπέγκιτς με ποσοστό 47.96%. Ο Σάλιβαν έχει συμμετάσχει στην Επιτροπή Ενόπλων Δυνάμεων, την Επιτροπή Εμπορίου, Επιστημών και Μεταφορών, την Επιτροπή Περιβάλλοντος και Δημοσίων Έργων και την Επιτροπή Υποθέσεων Βετεράνων.

Παραπομπές

Κατηγορία:Γερουσιαστές των ΗΠΑ
Κατηγορία:Αλάσκα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Απόφοιτοι του Πανεπιστημίου Χάρβαρντ
__ΕΥΡΕΤΗΡΙΟ__